CELEX: 62021TN0215
Language: da
Date: 2021-04-15 00:00:00
Title: Sag T-215/21: Sag anlagt den 15. april 2021 — SMA Mineral mod Kommissionen

26.7.2021   
            
            
               DA
            
            
               Den Europæiske Unions Tidende
            
            
               C 297/44
            
         
      Sag anlagt den 15. april 2021 — SMA Mineral mod Kommissionen
      (Sag T-215/21)
      (2021/C 297/55)
      Processprog: svensk
      
         Parter
      
      
         Sagsøger: SMA Mineral AB (Filipstad, Sverige) (ved advokat E. Larsson)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse (EU) 2021/355 af 25. februar 2021 annulleres, for så vidt angår artikel 1, stk. 2.
               
            
                  —
               
               
                  Det fastslås, at det anlæg, som Sverige har foreslået i punkt 12 (ID SE000000000000419 på listen over de nationale gennemførelsesforanstaltninger), skal medtages med henblik på tildeling af gratis drivhusgasemissionskvoter i overensstemmelse med artikel 11, stk. 3, i Europa-Parlamentets og Rådets direktiv 2003/87/EF.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat fire anbringender.
      
                  1.
               
               
                  Første anbringende om, at artikel 16, stk. 7, i forordning (EU) 2019/331 ikke finder anvendelse, hvorfor den anfægtede afgørelses begrundelse mangler retsgrundlag
                  
                              —
                           
                           
                              Det af Kommissionen anførte om dobbelttælling af emissioner er ikke korrekt. Der sker ikke og er ikke tidligere sket dobbelttælling angående anlægget SMA Sandarne. Kommissionens afgørelse om, at anlægget SMA Sandarne ikke skal medtages blandt de anlæg, som modtager tildeling af gratis emissionskvoter i henhold til produktbenchmarket for kalk, er således ukorrekt og savner derfor retsgrundlag.
                           
                        
            
                  2.
               
               
                  Andet anbringende om, at den anfægtede afgørelse er i strid med EU-retten, bl.a. forordning (EU) 2019/331 og direktiv 2003/87/EF
                  
                              —
                           
                           
                              Det af Kommissionen anførte om dobbelttælling af emissioner er ikke korrekt. Afgørelsen om på grundlag af artikel 16, stk. 1 i forordning (EU) 2019/331 at give afslag på tildeling af gratis emissionskvoter til anlægget SMA Sandarne i henhold til produktbenchmarket for kalk er derfor ukorrekt.
                           
                        
            
                  3.
               
               
                  Tredje anbringende om, at den anfægtede afgørelse ikke i tilstrækkelig grad sikrer overholdelsen af sagsøgerens grundlæggende rettigheder og tilsidesætter proportionalitetsprincippet
                  
                              —
                           
                           
                              Kommissionen har i den anfægtede afgørelse ikke taget hensyn til den økonomiske betydning som tildelingen af gratis emissionskvoter har for sagsøgeren, hvilket ligeledes påvirker beskæftigelsen inden for sagsøgerens virksomhed og den økonomiske udvikling på langt sigt, og endvidere sagsøgerens konkurrencedygtighed i forhold til de andre aktører på markedet, som udbyder samme produkt. Kommissionen har ikke i tilstrækkelig grad taget hensyn til proportionalitetsprincippet, som kræver, at der fastsættes overgangsbestemmelser, når en bestemt aktør bebyrdes af højere omkostninger end andre aktører inden for det samme marked.
                           
                        
            
                  4.
               
               
                  Fjerde anbringende om, at den anfægtede afgørelse fører til konkurrenceforvridning
                  
                              —
                           
                           
                              Producenter af brændt kalk, der fremstilles af råmaterialet kalksten, modtager tildeling af gratis emissionskvoter i henhold til produktbenckmarket for kalk. Kraftpapirmassefabrikkens indkøb af brændt kalk fra anlægget SMA Sandarne opfylder samme funktion for den køber, som indkøber brændt kalk, der er baseret på uberørte stenråvarer. Gratis tildeling af emissionskvoter, som gives til den ene kalkproducent, men ikke den anden, indebærer at konkurrencen mellem to produkter, som opfylder samme funktion i kraftpapirmassefabrikken, ikke vil foregå på samme vilkår.